POLITICO evaluează comisarii din primul executiv european condus de Ursula von der Leyen. Ce notă a primit Adina Vălean
Noua Comisie Europeană își preia oficial mandatul de cinci ani de la 1 decembrie, după ce a primit toate aprobările necesare. Însă prima echipă condusă de Ursula von der Leyen în perioada 2019-2024 a avut un parcurs infernal. Acești cinci ani au fost dominați de un război la porțile Europei și altul în Orientul Mijlociu, o criză energetică continuă și răspunsul la pandemie, scrie POLITICO. Publicația de la Bruxelles face o scurtă evaluare, materializată printr-o notă, a activității fiecărui comisar din prima Comisie Europeană condusă de Von der Leyen.